Source: https://www.hoinaru.ro/tag/sarbatori/
Timestamp: 2020-01-19 20:14:17+00:00

Document:
sarbatori Archives | hoinaru.ro
Mic câmp lexical de sărbători pentru branduri
Dec 2, 2014 in Caterinci
A venit momentul ăla din an în care se cheltuie cei mai mulţi bani pe campanii. Nu exişti ca brand dacă nu faci măcar un sponsored story în decembrie, dacă nu pui o promoţie, dacă nu adaugi un fulg pe coverphoto. Pentru că toată lumea este ocupată să muncească şi nu mai are timp de meditaţie, m-am gândit să vă ajut cu o listă de termeni care nu trebuie să lipsească din adurile voastre de Facebook în decembrie 2014!
E păcat să fi muncit până acum la pompat bani în aduri construit comunităţi şi să nu fiţi acum aliniaţi la standardele vremurilor.
Prin urmare, iată ce cuvinte din câmpul lexical al sărbătorilor româneşti sunt mandatory Crăciunul ăsta:
Straie – atenţie! a nu se folosi decât în sintagma “straie de sărbătoare”, nu care cumva să folosiţi pentru magazin online de haine!
Bucate – dacă vindeţi vreo făină, vreo esenţă de ROM, vreo ceafă de porc pe Facebook, nu puteţi să mai spuneţi “preparate”; în decembrie este acceptat doar termenul “bucate”; sfatul meu e să adăugaţi şi “masa tradiţională”, pentru un CTR de milioane!
Omăt – a nins, toţi şoferii au înjurat blocajele, voi trebuie să fiţi pozitivi şi să o daţi cu nea şi omăt. Pentru că, nu-i aşa, fiecare cumpărător simte o mare bucurie să dea o jumătate de oră omătul de pe maşină înainte să vină la supermarketul vostru.
Zurgălăi – musai să-l folosiţi în contexte metaforice dar puternic vizuale. Zurgălăii sunt potriviţi doar când fanul de pe Facebook a terminat de pregătit bucatele, s-a îmbrăcat în straie de sărbătoare şi aşteaptă colindătorii.
Cele cuvenite – ce-ar fi anunţurile voastre sponsorizate fără cele cuvenite? Nişte anunţuri identice cu cele din tot timpul anului.
Cei dragi – nu contează că o să fie explozie de “cei dragi” pe Newsfeed, trebuie, dar trebuie să aveţi şi voi.
Magie – nu în ultimul rând, ce-ar fi sărbătorile fără puţină magie? Şi aici trebuie folosită imperativ, gen “Simte magia!” O simţi, da? SIMTE-O!
Foto:Christmas card via shutterstock
În continuare pe poziţii
Dec 23, 2013 in Casual stuff
Pentru cei care n-au plecat în Dubai anul ăsta de Crăciun şi au chef să mai citească una-alta, vă aştept pe aici. Rămânem pe poziţii, ca de obicei. Continuăm programul de postări în fiecare zi, că doar de-asta există vacanţe, să citeşti chestii mişto şi să scrii pe blog. Mai ales dacă faci Revelionul în Bucureşti.
Am pregătit deja câteva materiale restante, pe lângă tradiţionalele topuri cu reclame, fotografii şi campanii româneşti.
Dacă vă apucaţi de paranghelii de acum până pe 3-4 ianuarie, vă urez tradiţionalul “Fie ca!”.
Aşa-i tradiţia
Dec 1, 2012 in Casual stuff
Ca în fiecare an, începem luna decembrie cu o temă specială de Crăciun. E prima oară când păstez tema din anul precedent, asta îmi place foarte mult şi oricum nu există o varietate aşa mare pe nişa asta. Pentru variantele 2008, 2009, 2010 şi 2011 consultaţi linkurile.
Bineînţeles, am şi variante pentru cei mai puţin etuziasmaţi de sărbătorile de iarnă: feedul RSS sau abonamente prin email. Gratuit. Cado 🙂
Sărbătorile, un bun prilej de muncă
May 1, 2012 in Casual stuff
Nu ştiu ce preferinţe aveţi voi, dar mie îmi plac tare mult sărbătorile. Şi nu pentru că mă bucur de o ceafă de porc, o porţie de cartofi prăjiţi şi #celecuvenite, ci pentru că sărbătorile sunt cel mai bun prilej de muncă. Când toată lumea e pe la al 3-lea pahar de şpriţ e bine să-ţi vezi de treabă şi să mai recuperezi din chestiile nefăcute. Că sigur aveţi chestii nefăcute (sau lucraţi la stat şi oricum nu faceţi nimic toată ziua).
În plus, momentul e bun şi pentru că nu sună telefoanele, nu eşti asaltat cu mailuri şi nici nu te presează vreun deadline. Şi pentru că nu mai munceşte nimeni, sunt mici şansele să primeşti mesaje de la colegul de birou cu PPTuri funny. Blogurile sunt pustii, pe siteurile de ştiri se scrie din 2 în 2. Rămâne doar liniştea. Spor la lucru!
Dec 25, 2011 in Casual stuff
Chiar dacă nu v-am dat mesaje (pentru că sunt un scârţar), să ştiţi că mă gândesc la voi. Crăciun fericit, băi cititorilor! 🙂
Rămânem pe poziţii
Dec 24, 2011 in Casual stuff
Chiar dacă toată lumea şi-a închis prăvălia şi s-a cărat acasă, eu rămân pe aici, cu riscul de a părea un dependent de internet. Cârnaţii sunt gata, sarmalele mai trebuie doar să fie puse pe foc, cadourile sunt cumpărate. Aşa că nu-mi rămâne decât să o ard pe net, să citesc şi să mă uit la filme ca parte din dezavantajele vieţii de bucureştean. Noi n-avem unde să ne ducem acasă de sărbători, putem cel mult să facem o vizită rudelor de prin oraş. Şi părinţii noştri nu mai pornesc sărbătoarea când ajungem acasă, pentru că oricum ne văd cel puţin săptămânal, dacă nu în fiecare zi.
Iar pentru bucureşteni “I’m driving home for Christmas” ţine fix 3 minute, eventual puţin mai mult dacă prindem 2 semafoare consecutive. Şi pentru asta îi invidiez pe provinciali. Puţin, nu mult 😛
C-aşa-i tradiţia!
Dec 1, 2011 in Casual stuff
Deja cred că e al 5-lea an în care am o temă specială de Crăciun. Am început în 2007, am continuat în 2008, 2009 şi în 2010. Însă acum parcă am cea mai mişto temă 😀 (şi favicon!)
Duminică se aprind luminiţele în oraş, abia aştept!
Şi nu uitaţi, dacă nu vă place noua temă, am şi Feed RSS. Abonaţi-vă cu încredere, acolo e doar text 🙂

References: in Casu
in Casu
in Casu
in Casu
in Casu
in Casu